張蔓莎新歌《講呀講呀》挑戰新風格 MV狂換造型難忘飛天愛神Look
唱作歌手張蔓莎(Sabrina)剛剛推出最新單曲《講呀講呀》,歌曲由陳考威作曲,梁嘉茵(Serrini)填詞,JNYBeatz、陳考威、Fergus Chow編曲,陳考威監製,以強勁律動感和拍子感,集結電子及R&B元素,讓所有人感受令人耳目一新的張蔓莎。
提到新歌與過往作品風格不同,張蔓莎表示好喜歡這次的新嘗試:「好鍾意呢首新歌,因為自己都一直想出拍子感、舞台感比較強嘅歌,主要係因為之前做過戶外騷,覺得groovy啲嘅歌自己同觀眾會connect多啲,同時亦想自己嘅歌入面有啲唔同類型、唔同感覺嘅歌。」透過今次演繹,張蔓莎亦挑戰了新技巧和新演繹方法:「新歌比之前嘅歌更加bright同energetic,所以我嘅發聲位都有唔同,歌詞都比較密,唱嘅時候要同音樂嘅groove好吻合,都比較多唔同嘅情緒同vocal expressions,有一段係特別快類似rap嘅幾句,其實係我一直好想試嘅嘢,所以錄嘅時候好興奮,覺得好好玩。」
至於新歌MV中,張蔓莎以多個造型亮相,其中一個更是戴上巨型羽翼的愛神look,非常搶眼,她透露整個拍攝過程都好順利,最開心是今次MV導演是多年好友攝影師Miss Bean:「拍攝當日有兩個位特別深刻,有一個scene會係有好多個我同時出現,拍攝時要做好多唔同嘅pose同動作,仲有少量嘅movement,比起我以前嘅MV更加有動感,覺得呢個scene都會係呢個MV嘅一個highlight。另一個就係有一個shot要做到『變身』時直衝上天嘅效果,係一個top shot,要個頭hold住向上望,條頸都要向後移動去就機位,同時有勁大風嘅風扇吹住去達到嗰個『飛起』嘅效果,又要keep住表情管理。」